turjo4nis/wikipedia-bn-dump-20250701 huggingface dataset:
পেরুর ভূগোল

পেরু প্রশান্ত মহাসাগরের প্রান্তে অবস্থিত দক্ষিণ আমেরিকার মধ্য-পশ্চিম অঞ্চলের একটি দেশ। এটি সম্পূর্ণভাবে দক্ষিণ গোলার্ধে অবস্থিত। ইকুয়েডর, কলম্বিয়া, ব্রাজিল, বলিভিয়া এবং চিলির সাথে এর স্থল সীমানা রয়েছে, যার মধ্যে ব্রাজিলের সাথে এর স্থল সীমানা দীর্ঘতম।

পরিসংখ্যান 
আয়তন:
স্থলভাগ: মোট স্থলভূমি ১৩,৭৯,৯৯৯   বর্গ কিলোমিটার;
জলভাগ: মোট জলভাগের পরিমান ৫,০০০   বর্গ কিলোমিটার।

সামুদ্রিক আয়ত্ত্ব:
মহীসোপান: ;
টেরিস্ট্রিয়াল সমুদ্রসীমা: ;
 বিশেষ অর্থনৈতিক এলাকা: ।

ভূমির ব্যবহার:
আবাদযোগ্য ভূমি:            ৩%;
স্থায়ী শষ্য:                  ০.৫%;
স্থায়ী চারণভূমি:              ২১%;
বন ও কাঠের জন্য ব্যবহৃত:    ৬৬%।

সেচের আওতাভূক্ত ভূমি: ১২,৮০০   বর্গ কিলোমিটার।

নগরায়ন 

দেশের সবচেয়ে জনবহুল শহর রাজধানী লিমা। লিমার মহানগরের জনসংখ্যা ১ কোটিরও বেশি। পেরুর দ্বিতীয় বৃহত্তম শহর আরেকুইপার জনসংখ্যা ৯,৮৯,৯১৯ এবং দেশের উত্তরাঞ্চলের ক্রমবর্ধমান শহর ট্রুজিলোর জনসংখ্যা ৯,৩৫,১৪৭। পেরুর উন্নত শহরগুলি দেশটির উপকূলীয় অঞ্চল এবং উত্তরে অবস্থিত। পেরুর লোকসংখ্যা ৩২.১ মিলিয়ন। পেরুতে নগরায়নের হার ৭৯.২%, এবং এটি বার্ষিক ১.৫৭% হারে বৃদ্ধি পাচ্ছে। লিমা আমেরিকা অঞ্চলের সবচেয়ে বড় শহরগুলোর একটি এবং এখানে দেশের মোট জনসংখ্যার ৩১.৭% 'এর বসবাস। পেরুর জনসংখ্যার ঘনত্ব প্রতি বর্গ কিলোমিটারে ২৫ জন বা বর্গ মাইলে ৫৭ জন।

তথ্যসূত্র

বহিঃসংযোগ 

 প্রাচীন ইনকা সভ্যতা সম্পর্কিত তথ্য।
 ন্যাশনাল ইনিস্টিটিউট অফ জিওগ্রাফি, পেরু।
প্রথম কুলোত্তুঙ্গ চোল

চক্রবর্তী কুলোত্তুঙ্গ চোলদেব (বানানান্তরে কুলোতুঙ্গ; ) ছিলেন দক্ষিণ ভারতের চোল সাম্রাজ্যের একাদশ শতাব্দীর এক রাজা। তিনি ছিলেন "কুলোত্তুঙ্গ" উপাধি (তামিল ভাষায় যার অর্থ "কুলের গৌরব") ধারণকারী সার্বভৌম রাজাদের অন্যতম। তিনি চোল রাজবংশের মূল শাখার বংশধর ছিলেন না, বরং ছিলেন পূর্ব চালুক্য রাজবংশের এক রাজকুমার। তাঁর মা আম্মানগাইদেবী ছিলেন এক চোল রাজকুমারী (সম্রাট প্রথম রাজেন্দ্র চোলের কন্যা)। তাঁর বাবা ছিলেন পূর্ব চালুক্য রাজা রাজরাজ নরেন্দ্র (প্রথম রাজেন্দ্র চোলের ভ্রাতুষ্পুত্র তথা প্রথম রাজরাজ চোলের দৌহিত্র)। ইতিহাসবিদ শৈলেন্দ্রনাথ সেনের মতে, কুলোত্তুঙ্গের সিংহাসনে আরোহণের ফলে এক নতুন যুগের সূচনা ঘটে। কারণ, তাঁর রাজত্বকাল ছিল অভ্যন্তরীণ শান্তি ও জনকল্যাণকারী প্রশাসনিক ব্যবস্থার একটি পর্যায়কাল।

কুলোত্তুঙ্গ উত্তর ভারতীয় শহর কনৌজ এবং কম্বোডিয়া, শ্রীবিজয়, খেমের, পাগান (ব্রহ্মদেশ) ও চীনের ন্যায় বৈদেশিক রাজ্যগুলির সঙ্গেও কূটনৈতিক সম্পর্ক রক্ষা করে চলতেন। মালয় উপদ্বীপে শ্রীবিজয় প্রদেশ কেদাহে তিনি চোল অধিরাজত্ব স্থাপন করেছিলেন। গুয়াংঝউ-এর একটি তাও মন্দিরে পাওয়া অভিলেখে (১০৭৯ খ্রিস্টাব্দ) চুলিয়েন (চোল) রাজা কুলোত্তুঙ্গকে সান-ফো-ৎসি (শ্রীবিজয়) দেশের অধিরাজ বলে উল্লেখ করা হয়েছে। অভিলেখটির সম্পাদক তান ইয়েওক সেওং-এর মতে, কুলোত্তিঙ্গ চোল ও শ্রীবিজয় দুই রাজ্যই শাসন করতেন। ১০৯০ খ্রিস্টাব্দের একটি দানপত্রে কেদারমের (শ্রীবিজয়) রাজাকে কুলোত্তুঙ্গের সামন্ত হিসেবে উল্লেখ করা হয়েছে। পূর্বসূরিদের মতো কুলোত্তুঙ্গও শিল্পকলা ও সাহিত্যের পৃষ্ঠপোষক ছিলেন। বিখ্যাত তামিল কাব্য কলিঙ্গত্তুপরনি (কবি জয়মকোন্ডার কর্তৃক রচিত বলে কথিত) তাঁর শাসনকালেই রচিত হয়। তাঁর নথিপত্র থেকে একটি অতিমাত্রায় সুসংগঠিত সরকারি রাজস্ব ও স্থানীয় প্রশাসনিক ব্যবস্থার প্রমাণ পাওয়া যায়। নিজ শাসনকালে কুলোত্তুঙ্গ ব্যাপক হারে জমি জরিপ করে রাজস্বের হার ধার্য করেছিলেন।

ইতিহাসবিদ নীলকণ্ঠ শাস্ত্রীর মতে কুলোত্তুঙ্গ অপ্রয়োজনীয় যুদ্ধবিগ্রহ এড়িয়ে চলতেন এবং প্রজাদের সুখসুবিধার দিকে সর্বদা সতর্ক দৃষ্টি রাখতেন। তাঁর শাসনকাল ছিল সুদীর্ঘ ও সমৃদ্ধিশালী। এই শাসনকালী সাম্রাজ্যের পরবর্তী দেড়শো বছরের সাচ্ছন্দ্যের ভিত্তি স্থাপন করেছিল।

তথ্যসূত্র

গ্রন্থপঞ্জি 

 
 
 
 
 

১১২০-এ মৃত্যু
চোল রাজবংশ
জন্মসন অজ্ঞাত
দ্বিতীয় সোমেশ্বর

দ্বিতীয় সোমেশ্বর () নিজের পিতা প্রথম সোমেশ্বরের (অহবমল্ল) পরে পশ্চিম চালুক্য সিংহাসনে আরোহণ করেন। তিনি গদাগ ও তার পার্শ্ববর্তী অঞ্চল শাসন করতেন। ১০৭০ খ্রিস্টাব্দ নাগাদ দ্বিতীয় সোমেশ্বর সাম্রাজ্যের বিস্তার ঘটান এবং মালব নিজ সাম্রাজ্যভুক্ত করেন। নিজ রাজত্বকালে তাঁকে বারবার তাঁর উচ্চাকাঙ্ক্ষী কনিষ্ঠ ভ্রাতা ষষ্ঠ বিক্রমাদিত্যের প্রতিদ্বন্দ্বিতার মুখে পড়তে হয়েছিল। পরে ষষ্ঠ বিক্রমাদিত্য তাঁকে সিংহাসনচ্যুত করে ক্ষমতা দখল করেছিলেন।

তথ্যসূত্র 

 Nilakanta Sastri, K.A. (1955). A History of South India, OUP, New Delhi (Reprinted 2002).
 Nilakanta Sastri, K.A. (1935). The CōĻas, University of Madras, Madras (Reprinted 1984). 
 Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

পশ্চিম চালুক্য সাম্রাজ্য
মণিপুর সংস্কৃতি বিশ্ববিদ্যালয়

মণিপুর সংস্কৃতি বিশ্ববিদ্যালয়ভারতের মণিপুরের ইম্ফালে অবস্থিত একটি সরকারি বিশ্ববিদ্যালয়। বিশ্ববিদ্যালয়টি মণিপুর রাজ্য সরকার দ্বারা প্রতিষ্ঠিত এবং স্বীকৃত একটি সরকারি বিশ্ববিদ্যালয়।

ইতিহাস
মণিপুর সংস্কৃতি বিশ্ববিদ্যালয় মণিপুর রাজ্য আইনসভার দ্য মণিপুর ইউনিভার্সিটি অব কালচার অ্যাক্ট, ২০১৫ এর মাধ্যমে প্রতিষ্ঠিত হয়েছিল। বিশ্ববিদ্যালয়টির মূল উদ্দেশ্য মণিপুরের মানুষের সাংস্কৃতিক বিষয়ে অধ্যয়নের মাধ্যমে রাজ্যের সমৃদ্ধ সাংস্কৃতিক ঐতিহ্যকে তুলে ধরা। বর্তমানে এটি ইম্পালের প্যালেস কম্পাউন্ডে অস্থায়ী ক্যাম্পাসে পাঠদান পরিচালনা করছে। শিক্ষার্থীদের প্রথম ব্যাচের ক্লাস ২০১৬ সালের শরৎকাল থেকে শুরু হয়েছে।

বিশ্ববিদ্যালয়টি মণিপুর রাজ্য সরকার, বিশ্ববিদ্যালয় মঞ্জুরি কমিশন (ভারত) এবং ভারত সরকারের দ্বারা স্বীকৃত।

তথ্যসূত্র

মণিপুরের বিশ্ববিদ্যালয়
২০১৫-এ প্রতিষ্ঠিত শিক্ষাপ্রতিষ্ঠান
ভারতের সরকারি বিশ্ববিদ্যালয়
২০১৫-এ প্রতিষ্ঠিত বিশ্ববিদ্যালয় ও কলেজ
উইকি হোস্টিং সার্ভিস

উইকি হোস্টিং সার্ভিস বা উইকি ফার্ম হল একটি সার্ভার বা সার্ভারের একটি বিন্যাস যা ব্যবহারকারীদের ব্যক্তিগত, স্বাধীন উইকি তৈরি এবং বিকাশের সরলীকরণ সরঞ্জাম সরবরাহ করে। উইকি ফার্ম কে উইকি "পরিবারের" সঙ্গে বিভ্রান্ত করা হয় না। উইকি পরিবার একই সার্ভারে অবস্থিত কোন উইকি গ্রুপের জন্য এটি একটি সাধারণ শব্দ।

উইকি ফার্ম শুরুর পূর্বে, যে কেও উইকি পরিচালনা করতে চাইলে তাকে সফ্টওয়্যারটি ইনস্টল করে সার্ভার (গুলি) নিজেকেই পরিচালনা করতে হতো। বীপরিতে একটি উইকি ফার্মের প্রশাসন একবারই তার নিজস্ব সার্ভারে কোর উইকি কোড ইনস্টল করে, কেন্দ্রীয়ভাবে সার্ভারগুলি রক্ষণাবেক্ষণ করে, এবং প্রতিটি উইকির কার্য সম্পাদনের জন্য ভাগ করা মূল কোড সহ প্রতিটি পৃথক উইকির বিষয়বস্তুর জন্য সার্ভারে অনন্য স্থান স্থাপন করে।

বাণিজ্যিক এবং অবাণিজ্যিক উভয় উইকি ফার্ম ব্যবহারকারী এবং অনলাইন সম্প্রদায়ের জন্য উপলব্ধ। যদিও বেশিরভাগ উইকি ফার্ম যে কাওকে তাদের নিজস্ব উইকি খোলার অনুমতি দেয়, কেউ কেউ বিধিনিষেধও আরোপ করে। অনেক উইকি ফার্ম বিভিন্ন কোম্পানির বিজ্ঞাপন সন্নিবেশের মাধ্যমে রাজস্ব উপার্জন করে, কিন্তু প্রায়শই বিজ্ঞাপন গ্রহণের বিকল্প হিসাবে মাসিক ফি প্রদানের অনুমতি দেয়।

বর্তমানে উল্লেখযোগ্য উইকি ফার্মের অনেকগুলি ই ২০-এর দশকের মাঝামাঝি সময়ে শুরু হয়, যার মধ্যে রয়েছে উইকিপিডিয়া (২০০১), ফ্যানডম (২০০৪), পিবিওয়ার্কস (২০০৫), ওয়েটপেইন্ট (২০০৫), উইকিডট (২০০৬), এবং গেইমপিডিয়া (২০১২)।

আরও দেখুন 

 উইকি হোস্টিং পরিষেবার তুলনা

তথ্যসূত্র

বহিঃসংযোগ 
 DMOZ কম্পিউটার/সফটওয়্যার/গ্রুপওয়্যার/উইকি/উইকি ফার্মস 
 উইকিম্যাট্রিক্স, ব্যবহারকারীর পছন্দের উপর ভিত্তি করে উইকিফার্মগুলির ইন্টারেক্টিভ নির্বাচন

ওয়েব হোস্টিং
অলুপ রাজবংশ

অলুপ রাজবংশ (আনুমানিক খ্রিস্টীয় দ্বিতীয় শতাব্দী – পঞ্চদশ শতাব্দী) ছিল ভারতের একটি প্রাচীন রাজবংশ। এই রাজবংশ শাসিত রাজ্যটির নাম ছিল ‘অলবখেদ অরুসসির’ এবং এই রাজ্যের বিস্তার ঘটেছিল অধুনা কর্ণাটক রাজ্যের উপকূলীয় জেলাগুলি জুড়ে। সমৃদ্ধির শিখরে থাকাকালীন অলুপরা একটি স্বাধীন রাজ্য শাসন করত। পরবর্তীকালে তারা বনবাসীর কদম্বদের সামন্তে পরিণত হয়। আরও পরে দক্ষিণ ভারতের পরিবর্তিত রাজনৈতিক প্রেক্ষাপটে তারা চালুক্য, রাষ্ট্রকূট ও হৈসলদের সামন্ত হিসেবেও রাজ্য শাসন করে। উপকূলীয় কর্ণাটক অঞ্চলে তাদের প্রভাব প্রায় ১২০০ বছর স্থায়ী হয়েছিল। প্রমাণ পাওয়া যায় যে, অলুপদের মধ্যে মাতৃতান্ত্রিক উত্তরাধিকার প্রথা (অলিয়সন্তান) চালু ছিল। কারণ, অলুপ রাজা সোয়িদেবের পরে তাঁর ভাগ্নে কুলশেখর বঙ্কিদেব (অলুপ রাজকুমারী কৃষায়িতায়ি ও হৈসল তৃতীয় বীর বল্লালের পুত্র) রাজা হয়েছিলেন।

তথ্যসূত্র

গ্রন্থপঞ্জি 
 Dr. Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002)
 Govindraya Prabhu S, Nithyananda Pai M, "The Alupas, Coinage and history", 2006,  (Paperback),  (Hardbound), Manipal Printers, Published by SG Prabhu, Sanoor, 2006, 500 copies.
 Thulunaadina Shaasnagalu ... By K T Shaila Verma.
 Tjhulunaadina Jaina Arasu Manethanagalu published by Hampi University... under Edition Of Chinnaswamy Sosale.

কর্ণাটকের ইতিহাস
ভারতের রাজবংশ
মধ্যযুগীয় কেরল
বোক্কলিগ

বোক্কলিগ (অপর নামে বোক্কলিগর, বক্কলিগ, ওয়াক্কলিগ, ওক্কলিগর বা ওক্কিলিয়ন) হল ভারতের কর্ণাটক রাজ্যের একটি সম্প্রদায় বা ঘনিষ্ঠ-সম্বন্ধযুক্ত কয়েকটি বর্ণের একটি গোষ্ঠী। প্রতিবেশী তামিলনাড়ু রাজ্যেও এদের উপস্থিতি লক্ষিত হয়।

এটি একটি যোদ্ধা ও কৃষিজীবী সম্প্রদায়। প্রাচীন মহীশূর অঞ্চলে এদের ঐতিহাসিক জনসংখ্যাগত, রাজনৈতিক ও অর্থনৈতিক আধিপত্য লক্ষিত হয়। কোনও কোনও ইতিহাসবিদ মনে করেন রাষ্ট্রকূটেরা এবং [[পশ্চিম গঙ্গা সাম্রাজ্য 
|পশ্চিম গঙ্গা]] ছিলেন বোক্কলিগ বংশোদ্ভূত। বোক্কলিগেরা বিজয়নগর সাম্রাজ্যে প্রশাসনিক গুরুত্ব অর্জন করেছিলেন। পরবর্তীকালে কেলাডির নায়ক রাজবংশের আদি শাসকদের ভূমিকা গ্রহণ করেন। The Vokkaligas had the most families in the ruling classes of the 17th century when the Arasu caste of the Wodeyars was created to exclude them. মহীশূর রাজ্যের অধীনে তারা স্বশাসনের অধিকার পায়। সেই সঙ্গে সেনাবাহিনী ও অসামরিক বাহিনীতেও যোগ দেয়।  একজন ভারতীয় প্রধানমন্ত্রী ও কর্ণাটকের সাতজন মুখ্যমন্ত্রী ছিলেন বোক্কলিগ সম্প্রদায়ভুক্ত। বোক্কলিগেরা ছিল জমিদার ও যোদ্ধা শ্রেণির ব্যক্তি। of Karnataka.

বোক্কলিগ সম্প্রদায়ের অধিকাংশ শাখাকে ভারতের কেন্দ্রীয় সরকার কর্তৃক অগ্রসর জাতিভুক্ত ধরা হয়। গ্রামাঞ্চলের কয়েকটি শাখাকে কর্ণাটক সরকার অন্যান্য অনগ্রসর শ্রেণির মর্যাদা দিয়েছে।

সাধারণত বোক্কলিগদের পদবী হয় গৌড়া, হেগড়ে ও গৌন্ডার

তথ্যসূত্র 

 
হিন্দু সম্প্রদায়
কর্ণাটকের সামাজিক গোষ্ঠী
হিন্দু সমাজ
জ্যাকব এলর্ডি

জ্যাকব এলর্ডি (জন্ম ২৬ শে জুন ১৯৯৭) একজন অস্ট্রেলিয়ান অভিনেতা।  তিনি নেটফ্লিক্সের দ্য কিসিং বুথ টিন ফিল্ম ফ্র্যাঞ্চাইজি এবং এইচবিও সিরিজ ইউফোরিয়ায় তার ভূমিকার জন্য পরিচিত।

প্র্রারম্ভিক জীবন 
এলর্ডি অস্ট্রেলিয়ার কুইন্সল্যান্ডের ব্রিসবেনে 26 জুন 1997 সালে জন এবং মেলিসা এলর্ডির ঘরে জন্মগ্রহণ করেছিলেন। তিনি বাস্ক বংশোদ্ভূত।  তার তিনটি বড় বোন আছে।  তিনি মেলবোর্নের সেন্ট কেভিন কলেজ এবং পরে ব্রিসবেনের নুডজি কলেজে মাধ্যমিক বিদ্যালয়ে পড়াশোনা করেন।

কর্মজীবন 
হলিউড সিনেমায় এলর্ডির প্রথম অভিজ্ঞতা ছিল পাইরেটস অফ দ্য ক্যারিবিয়ান: ডেড মেন টেল নো টেলসকে অতিরিক্ত হিসেবে। তার প্রথম অভিনয়ের ভূমিকা ছিল অস্ট্রেলিয়ান চলচ্চিত্র সুইং সাফারিতে  ২০১৮ সালে, রোস্টারের ভূমিকায় অভিনয় করে। এলফোর্ডি নেটফ্লিক্সের রোমান্টিক কমেডি চলচ্চিত্র দ্য কিসিং বুথ -এ নোয়া ফ্লিনের চরিত্রে অভিনয় করে খ্যাতি অর্জন করেছিলেন, যার প্রিমিয়ার হয়েছিল ২০১৮ সালের মে মাসে।  তিনি দ্য কিসিং বুথ 2, এর পরিশিষ্টে ভূমিকার পুনরাবৃত্তি করেছিলেন, যা ২০১৯ সালের মাঝামাঝি সময়ে কেপটাউনে চিত্রায়িত হয়েছিল এবং ২০২০ সালের জুলাই মাসে মুক্তি পেয়েছিল।  তিনি সিরিজের তৃতীয় চলচ্চিত্র দ্য কিসিং বুথ 3 এর শুটিং সম্পন্ন করেছেন, যা ২০২১ সালের ১১ই আগস্ট নেটফ্লিক্সে মুক্তি পেয়েছিল।

এলর্ডি ২০১৯ সালে হরর চলচ্চিত্র দ্য মর্টারিউরি কালেকশনে অভিনয় করেছিলেন এবং এইচবিও টেলিভিশন সিরিজ ইউফোরিয়ায় নাট জ্যাকবসের অভিনয় শুরু করেছিলেন।

চলচ্চিত্রের তালিকা

চলচ্চিত্র

টেলিভিশন

তথ্যসূত্র 

 
 

অস্ট্রেলীয় টেলিভিশন অভিনেতা
অস্ট্রেলীয় চলচ্চিত্র অভিনেতা
জীবিত ব্যক্তি
১৯৯৭-এ জন্ম
২১শ শতাব্দীর অস্ট্রেলীয় অভিনেতা
পোলিনা কোমার

পোলিনা দিমিত্রিয়েভনা কোমার (; জন্ম ৪ নভেম্বর ১৯৯৯) হলেন একজন রুশ সমলয় সাঁতারু।

তিনি ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে টিম ফ্রি রুটিন প্রতিযোগিতায় স্বর্ণপদক জয়লাভ করেছেন।

তথ্যসূত্র

১৯৯৯-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের পদক বিজয়ী
রুশ সমলয় সাঁতারু
২০২০ গ্রীষ্মকালীন অলিম্পিকের সমলয় সাঁতারু
সমলয় সাঁতারে অলিম্পিক পদক বিজয়ী
সমলয় সাঁতারে বিশ্ব সাঁতার প্রতিযোগিতার পদক বিজয়ী
২০১৯ বিশ্ব সাঁতার প্রতিযোগিতার সমলয় সাঁতারু
সভেতলানা কোলিসনিচেঙ্কো

সভেতলানা কোন্সতান্তিনোভনা কোলিসনিচেঙ্কো (; জন্ম: ২০ সেপ্টেম্বর ১৯৯৩) হলেন সমলয় সাঁতারের একজন রুশ প্রতিযোগী। তিনি তিনবারের অলিম্পিক চ্যাম্পিয়ন।

তিনি ওয়ার্ল্ড অ্যাকুয়াটিক প্রতিযোগিতায় ১৬টি স্বর্ণপদক জয়লাভ করেছেন। তিনি এলইএন ইউরোপীয় অ্যাকুয়াটিক চ্যাম্পিয়নশিপে ১১টি স্বর্ণপদক, ২০১৩ গ্রীষ্মকালীন ইউনিভার্সিয়াড প্রতিযোগিতায় ২টি স্বর্ণ জয়লাভ করেছেন।

২০১৮ সালে, কোলিসনিচেঙ্কো এবং ভারভারা সুব্বোটিনা ২০১৮ ইউরোপিয়ান অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়তেই স্বর্ণপদক জয়লাভ করেছেন।

তথ্যসূত্র

বহিঃসংযোগ
 
 

১৯৯৩-এ জন্ম
জীবিত ব্যক্তি
রাশিয়ার অলিম্পিক স্বর্ণপদক বিজয়ী
২০১৬ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
রুশ সমলয় সাঁতারু
২০১৬ গ্রীষ্মকালীন অলিম্পিকের সমলয় সাঁতারু
২০২০ গ্রীষ্মকালীন অলিম্পিকের সমলয় সাঁতারু
২০১৩ গ্রীষ্মকালীন ইউনিভার্সিয়াডের পদক বিজয়ী
সমলয় সাঁতারে অলিম্পিক পদক বিজয়ী
সমলয় সাঁতারে বিশ্ব সাঁতার প্রতিযোগিতার পদক বিজয়ী
২০১৯ বিশ্ব সাঁতার প্রতিযোগিতার সমলয় সাঁতারু
২০১৭ বিশ্ব সাঁতার প্রতিযোগিতার সমলয় সাঁতারু
২০১৫ বিশ্ব সাঁতার প্রতিযোগিতার সমলয় সাঁতারু
২০১৩ বিশ্ব সাঁতার প্রতিযোগিতার সমলয় সাঁতারু
২০১১ বিশ্ব সাঁতার প্রতিযোগিতার সমলয় সাঁতারু
মণীন্দ্রনাথ বন্দ্যোপাধ্যায়

মণীন্দ্রনাথ বন্দ্যোপাধ্যায় (১৩ জানুয়ারি ― ২০ জুন ১৯৩৪) ছিলেন  ভারতীয় উপমহাদেশের ব্রিটিশ শাসনের বিরুদ্ধে জাতীয় আন্দোলনে সক্রিয়  অংশগ্রহণকারী এক বিপ্লবী। তিনি   হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত ছিলেন।

সংক্ষিপ্ত জীবনী

মণীন্দ্রনাথ বন্দ্যোপাধ্যায় ১৯০৯ খ্রিস্টাব্দের ১৩ই জানুয়ারি  ব্রিটিশ ভারতের  আগ্রা ও অওধের যুক্ত প্রদেশের অধুনা  উত্তর প্রদেশের  বারাণসীর নিকটস্থ পান্ডে ঘাট গ্রামে জন্ম গ্রহণ করেন। পিতা ডাঃ তারিণীচরণ বন্দ্যোপাধ্যায়। ছাত্রাবস্থায় তিনি  রামপ্রসাদ বিসমিল শচীন্দ্রনাথ সান্যাল রাজেন্দ্র লাহিড়ী শচীন্দ্রনাথ বক্সী যোগেশচন্দ্র চট্টোপাধ্যায় প্রমুখ প্রতিষ্ঠিত  হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত হন। তার সাত ভাইও বিপ্লবী দলের সদস্য হন।  তিনি রাজেন্দ্রনাথ লাহিড়ীকে  বিপ্লবীগুরু হিসাবে মানতেন। 
১৯২৮ খ্রিস্টাব্দের কাকোরি ট্রেন ডাকাতি র ঘটনায় অন্যান্যদের সাথে রাজেন্দ্রনাথ লাহিড়ীও গ্রেফতার হন। দীর্ঘ  সময়ের বিচারে ব্রিটিশ সরকার ১৯২৭ খ্রিস্টাব্দের ১৭ ই ডিসেম্বর রামপ্রসাদ বিসমিল, ঠাকুর রোশন সিং আসফাকউল্লা খান সহ রাজেন্দ্রনাথকে গোন্ডা জেলে ফাঁসি দেয়। মণীন্দ্রনাথের মামা জিতেন্দ্র নাথ ব্যানার্জি ডেপুটি সুপারিনটেন্ডন্ট অব পুলিশ হিসাবে কাকোরি যড়যন্ত্র মামলার তদন্ত করেছিলেন। নিজের বিপ্লবীগুরু রাজেন্দ্রনাথের ফাঁসির বদলা নিতে ১৯২৮ খ্রিস্টাব্দের ১৩ই জানুয়ারি মামাকে গুলিবিদ্ধ করেন এবং নিজে আত্ম-সমর্পণ করেন। ফলে বিচারে তার দশ বৎসরের সশ্রম কারাদণ্ড হয়। এই সময় ফতেপুর সেন্ট্রাল জেলে তার সাথে মন্মথনাথ গুপ্ত ও  যশপালও বন্দী ছিলেন। জেলে তাদের উপর পুলিশের নৃশংস  অত্যাচারের বিরুদ্ধে অনশন ধর্মঘট শুরু করেন তিনি।  অনশনের ফলে তার শারীরিক অবস্থার অবনতি হতে থাকে । ৬৬ দিন পর ১৯৩৪ খ্রিস্টাব্দের ২০ শে জুন তিনি মৃত্যু বরণ করেন।

তথ্যসূত্র 

১৯০৯-এ জন্ম
১৯৩৪-এ মৃত্যু
বারাণসীতে জন্ম
ভারতীয় বিপ্লবী
ব্রিটিশ ভারতের বন্দি ও আটক
ভারতীয় স্বাধীনতার বিপ্লবী আন্দোলন
ব্রাসেলীয় উপভাষা

ব্রাসেলীয় উপভাষা (অন্যান্য নাম: ব্রাসেলিয়ার মারোল্‌স, মারোলেন) হচ্ছে ওলন্দাজ ভাষার একটি নিকট-বিলুপ্ত উপভাষা যেটি বেলজিয়ামের রাজধানী ব্রাসেল্‌সে প্রচলিত ছিল। ব্রাবানশীয় উপভাষা থেকে উদ্ভুত এই উপভাষাটি একসময় ব্রাসেল্‌স নগরীতে প্রচলিত প্রধান মৌখিক ভাষা হিসাবে ব্যবহৃত হতো। এই উপভাষাটির উপর ভিত্তি করেই বেলজীয় কার্টুনিস্ট অ্যার্জে তাঁর বিখ্যাত কমিক্স দ্য অ্যাডভেঞ্চার্স অফ টিনটিন () এর বেশ কিছু কাল্পনিক ভাষা তৈরি করেন।

ইতিহাস 
নেদারল্যান্ডস ও বেলজিয়ামে স্পেনীয় শাসনামলে ব্রাবান্ট অঞ্চলের নিম্ন শ্রেণির মানুষের মধ্যে ব্রানানশীয় উপভাষা গড়ে উঠে। ব্রাসেলীয় হলো ব্রাসেল্‌স নগরে প্রচলিত ব্রাবানশীয়রই একটি শাখাভাষা। ১৯ শতাব্দীতে ব্রাসেল্‌স বেলজিয়ামের রাজধানীতে পরিণত হয় এবং এর ফলে সারা দেশ থেকে মানুষ কর্মসংস্থানের উদ্দেশ্যে ব্রাসেল্‌সে আসতে থাকে। বহুভাষী ব্রাসেলস শহরে সরকারি কাজে তখন ফরাসি ভাষা প্রচলিত থাকায় স্থানীয় উপভাষার যথাযথ মূল্যায়ন হয় নি। ১৯১৪ সাল নাগাদ স্কুল পড়ুয়া ব্রাসেলীয়-ভাষী শিক্ষার্থীরা পুরোপুরি ফরাসি ভাষী হয়ে উঠে। বর্তমানে মাতৃভাষা হিসাবে উপভাষাটির কোনো মৌখিক ব্যবহার নেই, যদিও কেউ কেউ দাবি করেন যে তাঁরা এই ভাষায় কথা বলতে পারেন। ব্রাসেলীয়-এর বিবর্তনের ধারা ও বিলুপ্তির সঙ্গে বাংলাদেশের রাজধানী ঢাকায় প্রচলিত ঢাকাইয়া কুট্টি ভাষা ও ঢাকাইয়া উর্দু সাদৃশ্যপূর্ণ, যদিও এই দুইটি ভাষা এখনো পুরান ঢাকার অধিবাসীদের মধ্যে প্রচলিত আছে।

দ্য অ্যাডভেঞ্চার্স অফ টিনটিনে 

বেলজীয় কার্টুনিস্ট অ্যার্জে তাঁর বিখ্যাত কমিক্স সিরিজ দ্য অ্যাডভেঞ্চার্স অফ টিনটিন এর জন্য তাঁর দ্বারা সৃষ্ট কাল্পনিক ভাষা সিলদাভীয় ও বর্দুরীয়কে ব্রাসেলীয়-এর উপর ভিত্তি করে তৈরি করেন। যেমন: কমিক্সের সিলদাভিয়ার কোট-অফ-আর্মে সিলদাভীয় ভাষায় লিখিত ছিল সিলদাভিয়ার নীতিবাক্য। এতে লেখা ছিল Eih bennek, eih blavek, বাংলাতে: "আমি এখানে, আমি থাকি এখানে"।  আবার, বর্দুরীয় ভাষায়, বর্দুরীয় শব্দ "mänhir", যার বাংলা অর্থ হতে পারে "জনাব" বা "স্যার", ওলন্দাজ শব্দ mijnheer থেকে আগত। এছাড়াও কমিক্সে ব্যবহৃত বিভিন্ন স্থানের নামও তিনি ব্রাসেলীয় থেকেই নিয়েছেন। যেমন: টিনটিন কমিক্সে মধ্যপ্রাচ্যতে অবস্থিত একটি কাল্পনিক দেশ খেমেদ এর রাজধানী Khemkhâh নগরীর নাম একটি ব্রাসেলীয় শব্দ, যার অর্থ "আমার শীত লাগছে"।কমিক্সটির মূল ফরাসি সংস্করণে, আরেকটি কাল্পনিক রাষ্ট্র সান থেওদোরোসে প্রচলিত আদিবাসী ভাষা আরুম্বায়া ভাষাও ব্রাসেলীয়-এর উপর ভিত্তি করেই তৈরি।

উদাহরণ

তথ্যসূত্র 

ওলন্দাজ উপভাষা
ব্রাসেলসের সংস্কৃতি
বেলজিয়ামের ভাষা
টিনটিন
বিগ বস ১৫

বিগ বস: সংকট ইন জাঙ্গল (, , অনুবাদ: বিগ বস: জঙ্গলে সংকট; যা বিগ বস ১৫ নামেও পরিচিত) হচ্ছে ভারতীয় আপাতবাস্তব টেলিভিশন অনুষ্ঠান বিগ বসের পঞ্চদশ আসর। ওলন্দাজ আপাতবাস্তব টেলিভিশন অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হচ্ছে। বিগ বসের ইতিহাসে সর্বোচ্চ ১২তম এবং টানা ৭ম বারের মতো বলিউড অভিনেতা সালমান খান এই আসরটির উপস্থাপনা করছেন। ২০২১ সালের ২রা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। এই আসরটি ছয় সপ্তাহের জন্য অনুষ্ঠিত বিগ বস ওটিটি-এর পর শুরু হয়েছে।

উৎপাদন

প্রথম ঝলক
২০২১ সালের ২২শে আগস্ট তারিখে মুক্তিপ্রাপ্ত এই আসরের প্রথম ঝলকে সালমান খানকে একজন বন কর্মকর্তা হিসেবে দেখা গিয়েছে, যেখানে তিনি বিশ্বসুন্দরী নামে একটি ইচ্ছাধারী কথা বলা গাছের সাথে কথা বলেছেন, যার কণ্ঠ প্রদান করেছেন প্রবীণ অভিনেত্রী রেখা। বিগ বস ওটিটি-এর ফাইনালে এই আসরের উদ্বোধনী অনুষ্ঠানের তারিখ প্রকাশ করে আরেক ঝলক প্রকাশ করা হয়েছিল।

লোগো
এই আসরের মূলভাব হচ্ছে "জঙ্গলে সংকট"। মূলভাবের কথা মাথায় রেখে বিগ বস অনুষ্ঠানের প্রতীক বিগ বসের চোখ নকশা করা হয়েছে। এবার বিগ বসের চোখটি সবুজ ঘাস দিয়ে ঢাকা এবং চোখের পুতুলে একটি গাছ উল্লেখ রয়েছে, আগুনের শিখা চোখের কেন্দ্র হতে বেরিয়ে আসছে।

বিন্যাস
এই আসরে বাড়ির সকল সদস্যদের পুরো আসরে কয়েকটি প্রয়োজনীয় জিনিসসহ বেঁচে থাকার জন্য একটি দৈনন্দিন সরঞ্জামসহ একটি ব্যাগ দেওয়া হয়েছে; তারা পূর্ববর্তী আসরগুলোর প্রতিযোগীদের তুলনায় কম সুবিধা পেয়েছেন। বাড়ির সদস্যরা একটি ছোট জঙ্গল বাড়িতে প্রবেশ করেছে, যেখানে প্রথম কয়েক সপ্তাহের জন্য একটি ছোট রান্নাঘর, বিছানা এবং সোফা এবং বাথরুম রয়েছে। বাড়ির সদস্যরা, যারা জঙ্গল থেকে বেঁচে থাকতে পারবে, তারা প্রধান বিলাসবহুল বাড়িতে প্রবেশ করতে সক্ষম হবে।

তথ্যসূত্র

বহিঃসংযোগ 
  

বিগ বস
বিগ বসের মৌসুম
বিগ বসের (হিন্দি টিভি ধারাবাহিক) মৌসুম
ইসমাইল সাবরি বিন ইয়াকোব

দাতো সেরি ইসমাইল সাবরি বিন ইয়াকোব (জন্ম ১৮ জানুয়ারি ১৯৬০) একজন মালয় রাজনীতিবিদ যিনি মালয়েশিয়ায় নবম প্রধানমন্ত্রী হিসাবে ২১ আগস্ট ২০২১ তারিখ থেকে দায়িত্ব পালন করছেন। এর পূর্বে তিনি পূর্ববর্তী প্রধানমন্ত্রী মুহিদ্দিন ইয়াসিনের সরকারের অধীনে জুলাই থেকে আগস্ট ২০২১ পর্যন্ত মালয়েশিয়ার ত্রয়োদশ উপপ্রধানমন্ত্রী এবং মার্চ থেকে আগস্ট ২০২১ পর্যন্ত প্রতিরক্ষা মন্ত্রীর দায়িত্ব পালন করেন।

তথ্যসূত্র 

১৯৬০-এ জন্ম
জীবিত ব্যক্তি
পাহাংয়ের ব্যক্তি
মালয় বংশোদ্ভূত মালয়েশীয় ব্যক্তি
মালয়েশীয় মুসলিম
মালয়েশীয় আইনজীবী
ইউনাইটেড মালয় ন্যাশনাল অর্গানাইজেশনের রাজনীতিবিদ
মালয়েশিয়ার প্রধানমন্ত্রী
মালয়েশিয়ার উপ-প্রধানমন্ত্রী
মালয়েশীয় বিরোধী দলীয় নেতা
দেওয়ান রাকিয়াতের সদস্য
মালয়েশিয়ার মন্ত্রী
মালয়েশিয়ার প্রতিরক্ষামন্ত্রী
মালয়েশিয়ার কৃষি মন্ত্রী
মালয়া বিশ্ববিদ্যালয়ের প্রাক্তন শিক্ষার্থী
গ্র্যান্ড কমান্ডারস অব দ্য অর্ডার অব কিনাবালু
২১শ শতাব্দীর মালয়েশীয় রাজনীতিবিদ
মালয় বিশ্ববিদ্যালয়ের প্রাক্তন শিক্ষার্থী
ঐহোল

ঐহোল (অপর নাম ঐবল্লী, অহিবোলল বা আর্যপুরা) হল ভারতের কর্ণাটক রাজ্যে অবস্থিত একটি প্রাচীন ও মধ্যযুগীয় বৌদ্ধ, হিন্দু ও জৈন স্মারকস্থল। এই স্মারকগুলি খ্রিস্টীয় ষষ্ঠ শতাব্দী থেকে দ্বাদশ শতাব্দীর মধ্যভাগে নির্মিত হয়। তবে যে স্মারকগুলি এখনও বিদ্যমান রয়েছে তার অধিকাংশই নির্মিত হয়েছিল সপ্তম থেকে দশম শতাব্দীর মধ্যবর্তী সময়ে। ঐহোল বাগলকোট জেলায় মালপ্রভা নদী উপত্যকার কৃষিজমি ও বেলেপাথরের পাহাড়ে ঘেরা একটি ছোটো গ্রাম হলেও একটি প্রধান প্রত্নক্ষেত্র। এখানে একশো কুড়িটিরও বেশি পাথরের তৈরি ও গুহা মন্দির দেখা যায়।

ঐহোল হুনগুন্ড থেকে  দূরে অবস্থিত। চালুক্য স্থাপত্যকেন্দ্র বাদামী (বাতাপী) ও পাট্টাডাকাল ঐহোলের কাছেই অবস্থিত। ঐহোল ও বাদামী ষষ্ঠ শতাব্দীতে পরীক্ষামূলক মন্দির স্থাপত্য, প্রস্তরশিল্প ও নির্মাণকৌশলের কেন্দ্র হিসেবে গড়ে ওঠে। এর ফলে ষোলো ধরনের স্বতন্ত্র এবং ৪ ধরনের পাহাড় কেটে বানানো মন্দির গড়ে ওঠে। স্থাপত্য ও শিল্পকলার যে পরীক্ষানিরীক্ষা ঐহোলে শুরু হয়েছিল তা থেকেই সৃষ্টি হয়েছিল ইউনেস্কো বিশ্ব ঐতিহ্য পাট্টাডাকাল স্মারকগুচ্ছের।

ঐহোলের মন্দিরগুলির মধ্যে শতাধিক মন্দিরই হিন্দু মন্দির, অল্প কয়েকটি জৈন ও বৌদ্ধ মন্দির দেখা যায়। এগুলি পরস্পরের খুব কাছাকাছি নির্মিত হয়েছিল। সমগ্র চত্বরটির আয়তন প্রায় । হিন্দু মন্দিরগুলি নির্মিত হয়েছিল শিব, বিষ্ণু, দুর্গা, সূর্য ও অন্যান্য দেবদেবীদের উদ্দেশ্যে। জৈন বসদি মন্দিরগুলি উৎসর্গিত হয়েছিল মহাবীর, পার্শ্বনাথ, নেমিনাথ ও অন্যান্য জৈন তীর্থংকরদের উদ্দেশ্যে। একমাত্র বৌদ্ধ স্মারকটি হল একটি মন্দির ও ছোটো বিহার। হিন্দু ও জৈন স্মারকগুলির মধ্যেও মঠ দেখা যায়। সেই সঙ্গে প্রধান মন্দিরগুলির কাছে শৈল্পিক খোদাইচিত্র সম্বলিত ধাপযুক্ত কূপও খনন করা হয়েছিল।

তথ্যসূত্র

গ্রন্থপঞ্জি

বহিঃসংযোগ 

 Aihole temples
 Official site of Bagalkot District
 Sacred Landscapes in Early Medieval South India: the Chalukya state and society (ca. AD 550–750) – Aihole 
 Photos of Aihole British Library Collection

বাগলকোট জেলার হিন্দু মন্দির
কর্ণাটকের দুর্গ
কর্ণাটকের গুহা
বাগলকোট জেলার গ্রাম
ভারতের প্রাক্তন রাজধানী শহর
কর্ণাটকের পর্যটন কেন্দ্র
ভারতীয় স্থাপত্যের ইতিহাস
শৈবধর্ম
ভারতের হিন্দু তীর্থস্থান
কর্ণাটকের বৌদ্ধ ধর্মস্থান
ভারতীয় রক-কাট আর্কিটেকচার
ভারতে বৌদ্ধ গুহা
৬ষ্ঠ শতাব্দীর হিন্দু মন্দির
৭ম শতাব্দীর হিন্দু মন্দির
৮ম শতাব্দীর হিন্দু মন্দির
গুপ্ত শিল্পকলা
কর্ণাটকের পর্যটন
ভারতীয় স্থাপত্য ইতিহাস
৫ম শতাব্দীর জৈন মন্দির
টিটলিস ঝুলন্ত সেতু

টিটলিস ঝুলন্ত সেতু সুইস আল্পসের টিটলিস পর্বতের চূড়ার পাশে অবস্থিত একটি ঝুলন্ত পথচারী সেতু। সমুদ্রপৃষ্ঠ হতে প্রায়  উপরে নির্মিত এটি ইউরোপের সর্বোচ্চ-উচ্চতার ঝুলন্ত সেতু  এবং "বিশ্বের সবচেয়ে ভয়ঙ্কর সেতু" হিসেবে আখ্যায়িত।  অবস্থানগত উচ্চতায় এটি সুইজারল্যান্ডে অবস্থিত সালবিট সেতুর রেকর্ড ভেঙে দিয়েছে। সেতুটি দৈর্ঘ্যে প্রায়  কিন্তু মাত্র  প্রশস্ত।

নির্মাণ ইতিহাস 
টিটলিস সেতু বছরের উষ্ণ মাসগুলিতে পর্যটকদের জন্য একটি বিশেষ আকর্ষণ হয়ে উঠবে-এই উদ্দ্যেশে নির্মিত হয়েছিল। আবহাওয়া অনুকূলে থাকা সাপেক্ষে পাঁচ মাসের মধ্যে এটির নির্মাণ হয়েছিল। সেতুটি  বায়ুবেগ সহ্য করার পাশাপাশি উল্লেখযোগ্য তুষারপাত প্রতিরোধ করার উপযোগি করে নকশা করা হয়েছিল , টিটলিস এঙ্গেলবার্গ স্কি রিসোর্টের একজন মুখপাত্র ব্যাখ্যা করেন যে, এটি প্রায়  তুষার মোকাবেলা করতে পারে। নির্মাণে ব্যবহৃত বেশিরভাগ সামগ্রী কেবল কারে পরিবহন করা হত, বড় যন্ত্রাংশগুলি হেলিকপ্টারের মাধ্যমে বহন করা হয়েছিল। সম্পূর্ণ প্রকল্পটি সম্পন্ন করতে প্রায় ১ মিলিয়ন ডলার ব্যয় হয়েছিল। ১৯১৩ সালের জানুয়ারিতে এঙ্গেলবার্গ -গার্সনিয়ালপ ফনিকুলার রেলপথের উদ্বোধনের শতবার্ষিকী উদযাপন উপলক্ষে প্রকল্পটির নকশা করা হয়েছিল।  ২০১২ সালের ৭ ডিসেম্বর সেতুটি আনুষ্ঠানিকভাবে উদ্বোধন হয়েছিল। ১৫টি দেশ হতে আগত অতিথিরা তুষার ঝড়ের কারণে কয়েক মিটারের বেশি দেখতে পাননি; একদিন পর সেতুটি জনগণের জন্য উন্মুক্ত করা হয়।

জনপ্রিয়তা 
টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে। স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"।

চিত্রশালা

তথ্যসূত্র

বহিঃসংযোগ 
 আনুষ্ঠানিক বাতায়ন

২০১২-এ প্রতিষ্ঠিত
ঝুলন্ত সেতু
সুইজারল্যান্ডের দর্শনীয় স্থান
হোসে মারিও পিন্তো

হোসে মারিও পিন্তো পাস (; জন্ম: ২৭ সেপ্টেম্বর ১৯৯৭; হোসে পিন্তো নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, পিন্তো হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
হোসে মারিও পিন্তো পাস ১৯৯৭ সালের ২৭শে সেপ্টেম্বর তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
পিন্তো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 

১৯৯৭-এ জন্ম
জীবিত ব্যক্তি
ফুটবল ফরোয়ার্ড
২০২০ গ্রীষ্মকালীন অলিম্পিকের ফুটবলার
হন্ডুরীয় ফুটবলার
হন্ডুরাসের আন্তর্জাতিক ফুটবলার
পুরুষ ফুটবল ফরোয়ার্ড